CELEX: 62009CA0430
Language: et
Date: 2010-12-16 00:00:00
Title: Kohtuasi C-430/09: Euroopa Kohtu (teine koda) 16. detsembri 2010 . aasta otsus (Hoge Raad der Nederlandeni (Madalmaad) eelotsusetaotlus) — Euro Tyre Holding BV versus Staatssecretaris van Financiën (Kuues käibemaksudirektiiv — Artikli 8 lõike 1 punktid a ja b, artikli 28a lõike 1 punkt a, artikli 28b A osa lõige 1 ja artikli 28c A osa punkti a esimene lõik — Kaubatarne maksuvabastus liidu piires lähetamise või veo korral — Sama kauba järjestikused tarned, millega kaasneb üksainus ühendusesisene lähetamine või vedu)

19.2.2011   
            
            
               ET
            
            
               Euroopa Liidu Teataja
            
            
               C 55/13
            
         Euroopa Kohtu (teine koda) 16. detsembri 2010. aasta otsus (Hoge Raad der Nederlandeni (Madalmaad) eelotsusetaotlus) — Euro Tyre Holding BV versus Staatssecretaris van Financiën
   (Kohtuasi C-430/09) (1)
   
   (Kuues käibemaksudirektiiv - Artikli 8 lõike 1 punktid a ja b, artikli 28a lõike 1 punkt a, artikli 28b A osa lõige 1 ja artikli 28c A osa punkti a esimene lõik - Kaubatarne maksuvabastus liidu piires lähetamise või veo korral - Sama kauba järjestikused tarned, millega kaasneb üksainus ühendusesisene lähetamine või vedu)
   2011/C 55/23
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Hageja: Euro Tyre Holding BV
   
      Kostja: Staatssecretaris van Financiën
   
      Ese
   
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 8 lõike 1 punktide a ja b, artikli 28a lõike 1 punkti a, artikli 28b A osa lõike 1 ja artikli 28c A osa punkti a tõlgendamine — Kaubatarne maksuvabastus ühenduse piires lähetamise või veo korral — Sama kauba järjestikused tarned, millega kaasneb kauba üksainus ühendusesisene lähetamine või vedu
   
      Resolutsioon
   
   Kui kaup on erinevate maksukohustuslaste vahel, kes sellena tegutsevad, olnud kahe järjestikuse tarne, kuid üheainsa ühendusesisese veo esemeks, tuleb määratleda tehing, millega tuleb seostada vedu, see tähendab kas esimene või teine tarne — arvestades, et see tehing kuulub sel põhjusel ühendusesisese tarne mõiste alla nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 20. detsembri 1996. aasta direktiiviga 96/95/EÜ, artikli 28c A osa punkti a esimese lõigu tähenduses koostoimes sama direktiivi artikli 8 lõike 1 punktide a ja b, artikli 28a lõike 1 punkti a esimese lõigu ja artikli 28b A osa lõikega 1 —, hinnates kogumis konkreetse juhtumi kõiki asjaolusid, et kindlaks teha, kumb neist kahest tarnest vastab kõigile ühendusesisese tarnega seotud tingimustele.
   Sellistel asjaoludel nagu põhikohtuasjas, kus esimene soetaja, olles saanud kauba omanikuna käsutamise õiguse esimese tarne koha liikmesriigi territooriumil, teatab oma kavatsusest vedada kaup teise liikmesriiki ja esitab viimati nimetatud riigis talle omistatud käibemaksukohustuslasena registreerimise numbri, tuleb ühendusesisene vedu seostada esimese tarnega, tingimusel et kauba omanikuna käsutamise õigus anti teisele soetajale üle ühendusesisese veo sihtkohaliikmesriigis. Eelotsusetaotluse esitanud kohtu ülesanne on kontrollida, kas see tingimus on tema menetletavas kohtuvaidluses täidetud.
   
      (1)  ELT C 24, 30.1.2010.